उस वक्त हर अखबार में यही खबर सुर्खियों में थी।
आर्कटिक में कुछ खोजियों को एक पीली धातु मिली थी।
सोना।
जहाँ तक यह खबर फैली, वहाँ तक लोगों में एक पागलपन छा गया...
और हज़ारों लोग अपनी किस्मत आज़माने के लिए उत्तर की ओर निकल पड़े।
इन लोगों को कुत्तों की ज़रूरत थी।
बड़े, ताकतवर कुत्तों की, जो उनकी स्लेड खींच सकें।
गुड मॉर्निंग, बक!
बक न तो एक घरेलू कुत्ता था, न ही कुत्ता-घर वाला कुत्ता था।
यह लो, बच्चे।
उसके मालिक सैंटा क्लैरा काउंटी के जज थे।
अरे!
देखकर चलो!
इस दुनिया में, बक राजा था।
तेरा सत्यानाश हो, बदमाश!
ज़बान संभालकर! यह जज मिलर का कुत्ता है।
जज साहब को मेरी ओर से जन्मदिन की बधाई दे देना।
शुक्रिया, उनसे कह दूँगी।
-चलो, बक! चलते हैं। -क्लोन्डाइक की खबरें!
सोने की खोज में हज़ारों लोग डॉसन सिटी जा रहे हैं!
क्लोन्डाइक की खबरें!
यह लो, छोटे।
बक, रुको!
बक!
-सामने से हट जाओ! हट जाओ! -बक!
-हटो! बस करो। -यहाँ आओ!
-अपने कुत्ते को संभालो, मोहतरमा! बचो! -बक! यहाँ आओ!
सामने से हट जाओ!
इसी वक्त वापस आओ! बक! रुक जाओ!
कुत्तों के लिए ढेर सारे पैसे
बक।
नहीं! मुझे माफ़ कर दीजिए!
-माफ़ कीजिए। -इस कुत्ते ने तंग कर दिया है।
यह बस थोड़ा बदमाश है।
बक अच्छा कुत्ता है।
अधिकतर समय।
एबिगेल, रसोइया तुम्हें बुला रहा है।
बक।
जाकर बच्चियों को जगा दो।
तंदूरी मुर्गा हटा दो!
ज़रा संभलकर!
निकलो!
नहीं।
हमने इसके बारे में बात की थी न, बक।
आज तुम्हें तमीज़ से पेश आना होगा।
बक?
जज साहब।
खुशबू तो कमाल की है।
जन्मदिन मुबारक हो।
पहले सब यहाँ आ जाइए।
ठीक है, मॉली। तुम बहुत सुंदर लग रही हो।
ठीक है। सब आराम से खड़े हो जाएँ।
बक।
क्यों न बाहर ही बैठकर सोचो...
कि तुमने आज क्या किया है?
नहीं। अभी नहीं, बक।
ऐसा पहली बार नहीं हो रहा था कि बक को बरामदे में रात बितानी पड़ी हो।
आ जाओ, बक।
वह अपने मालिक के आदेश कम सुनता था...
हैलो, बक।
मेरे पास तुम्हारे लिए कुछ है।
...और अपने मन की ज़्यादा सुनता था।
आ जाओ।
वह बिस्कुट ले लो। आ जाओ!
शाबाश।
जाकर बिस्कुट ले लो।
शाबाश!
इसका नाम बक है।
यह जहाँ जा रहा है, वहाँ इसकी अच्छी कीमत मिलेगी।
बक
रुक जाओ!
इस आखिरी वाले को उतारने के लिए मुझे मदद चाहिए।
आखिर इसके अंदर है क्या?
कुत्ता।
कितने?
बस एक।
उस डिब्बे में बंद...
वह न खा पा रहा था, न पी पा रहा था, न सो पा रहा था।
बक को कोई अंदाज़ा नहीं था कि वह कहाँ है...
वह कहाँ था...
वह कहाँ जा रहा था।
आराम से, बच्चे।
तुम्हें बस एक काम करना है...
बैठ जाओ।
अब तुम दक्षिण में नहीं हो।
यह लो।
इसे देख लो।
इसे देख लो, बच्चे।
यही इस जगह का कानून है।
कानून इस लाठी...
और दाँतों का।
कोई इस कानून के ऊपर नहीं है।
तो अब तुम क्या करना चाहते हो?
शाबाश।
तुम काफ़ी जल्दी सीख जाते हो।
लाठी वाले उस आदमी के सामने बक कुछ नहीं कर सकता था।
वह यह बात जानता था।
वह हार गया था।
पर वह टूटा नहीं था।
ऐ!
यहाँ आओ!
स्कैगवे, अलास्का।
यूकॉन का प्रवेश द्वार।
बीहड़ की ओर जाने का रास्ता।
सोने की खोज में आने वाले अधिकतर लोग, पहले यहाँ आते थे।
ठीक है, चलो।
आ जाओ।
आकर सूप ले लो! यहाँ आ जाओ।
बक अपने घर से बहुत दूर आ गया था।
क्या तुम सोने के लालच में प्रभु से मुँह मोड़ लोगे?
इस पर ध्यान मत दो। आ जाओ। नहीं। इस ओर।
चलो! जल्दी आओ।
ऐसे ही। आ जाओ।
आ जाओ, दोस्त।
यह बस बर्फ़ है, बक। आ जाओ।
अरे! बक, चलो भी!
यहाँ आओ!
बक!
ठीक है।
हो गया।
अब घर उसका हो गया?
जी, जनाब। वह घर और उसके अंदर का सारा सामान।
अच्छी बात है।
उसका हक बनता है।
सभी यात्री आ जाएँ!
इस साल किस्मत अच्छी नहीं रही।
सोने से भरी जेबों के मुकाबले, खाली जेब वाले ज़्यादा आ रहे हैं।
मैं सोने की तलाश में नहीं जा रहा।
अरे! यह क्या...
ज़रा संभलकर।
डॉसन जाने वाला आख़िरी जहाज़ अब निकल रहा है!
यह छूट गया तो बसंत तक बस स्लेड का ही सहारा होगा।
यह तो मेरा है।
अरे! शुक्रिया।
बक!
पकड़ लिया।
इसका नाम बक है?
चलो, जल्दी चलो।
शुक्रिया, बक।
तुम तो बड़े तेज़ निकले।
ठीक है। इस तरफ़ चलो।
गुड मॉर्निंग।
पेरॉल! एक अरसे बाद मिले।
मिलकर अच्छा लगा।
कैसे हो?
अच्छा हूँ।
तो टेलिग्राफ़ के बावजूद अब तक डाक सेवा बंद नहीं हुई?
अब तक तो नहीं हुई।
मुझे अपनी टीम के लिए दो कुत्ते चाहिए।
तुम आगे जाना चाहते हो?
मेरा इंतज़ार मत करो!
अब तुमने क्या कर दिया?
यह बक है।
दो। हमें जो कुत्ते चाहिए थे।
क्या? यह बड़ा है।
बहुत बड़ा है।
-यह नहीं कर पाएगा। -ज़रूर करेगा।
तुम्हें क्या पता?
ठीक है, चलो तुम्हें टीम से मिलाते हैं।
बक, यह है स्पिट्ज़।
तुम्हारा नया बॉस।
इसके रास्ते में मत आना।
यह है डॉली।
पाइक।
जो।
बिली।
डब।
डेव।
और सोल-लेक्स।
यह तुम्हारी जगह है।
टीम में तुम्हारा स्वागत है।
हम नए रास्ते से जाएँगे, तो सब ध्यान से सुनो।
तुम भी, डेव। हम यहाँ पर हैं।
हम 800 किलोमीटर ऊपर, इस जगह डाक पहुँचाते हैं।
डॉसन।
ये तुम्हारी बातें नहीं समझ सकते।
बक, बस वही करना जो स्पिट्ज़ करेगा, ठीक है?
यह रास्ता दिखाएगा, तुम पीछे-पीछे जाओगे।
टीम, तैयार?
याद रहे, हम केवल डाक नहीं पहुँचाते...
हम ज़िंदगी लेकर जाते हैं!
तो, चलो!
चलो, जल्दी चलो!
स्पिट्ज़! दाएँ!
देखा, बक?
अब हम सबकी किस्मत साथ बंधी है।
ये कुत्ते हैं! इन्हें समझ नहीं आएगा।
इसे सब समझ आता है।
बिल्कुल।
बक, अब हम सब एक-दूसरे से बंधे हुए हैं।
हम सब साथ में गिरेंगे...
पर हम खड़े भी साथ ही होंगे।
आओ। फिर से कोशिश करते हैं।
आराम से।
शाबाश, स्पिट्ज़।
तुम्हारे कुत्ते में कोई गड़बड़ है।
उसमें कोई गड़बड़ नहीं है। बस उसे बर्फ़ पर चलने की आदत नहीं है।
यहाँ, खुले आसमान के नीचे...
बक को ऐसी ठंड महसूस हुई जो पहले कभी महसूस नहीं हुई थी।
दफ़ा हो!
कुत्ते बाहर सोते हैं!
इंसानों की दुनिया में पले-बढ़े बक ने...
उनकी आवाज़ें सुनना सीखा था।
आज रात...
वह अपनी आवाज़ सुनना शुरू करेगा।
चलो, बक!
आज का दिन शुरू करते हैं।
आगे बढ़ते रहो!
डाक!
शुक्रिया, पेरॉल।
-डाक! -शुक्रिया!
यह हुई न बात!
तुम बहुत भारी हो।
स्पिट्ज़! दाएँ!
हाँ! क्या मुड़े हो!
देखा? यह जल्दी सीखता है।
स्लेड चलाने का काम करके...
बक में बहुत आत्मविश्वास जागा और खुशी भी मिली।
अब वह एक झुंड का हिस्सा बन गया था।
दाएँ!
हाँ, यह हुई न बात!
अब तुम स्लेड चलाने में माहिर हो गए हो, बक!
रुको।
बक, रुको।
अरे, नहीं! फ़्रान्सवेज़!
फ़्रान्सवेज़!
क्या तुम ठीक हो?
बक!
उसे बचा लो!
बक!
बक।
अरे, बक।
एक कुत्ते के लिए रो रहे थे।
नहीं।
नहीं। मैं रो नहीं रहा था।
तुम रो रहे थे।
नहीं।
मैं रो नहीं रहा था।
इसे डाक पहुँचाते हुए इतने साल हो गए...
पर पेरॉल कभी वक्त पर नहीं पहुँचा।
एक बार भी नहीं।
पर हर रोज़ वह ऐसे स्लेड चलाता है, जैसे उस दिन वक्त पर पहुँच जाएगा।
उसे पूरा यकीन होता है।
पर मैंने उसे आज तक किसी पर इतना यकीन करते नहीं देखा, जितना वह तुम पर करता है।
अब मैं भी करती हूँ।
एक झुंड में एक ही नेता हो सकता है।
बात अब स्पिट्ज़ की बर्दाश्त से बाहर हो गई थी।
स्पिट्ज़!
वह कभी ऐसा नहीं करता।
मैं सुबह से उसे ढूँढ़ रहा हूँ। वह कहीं नहीं मिल रहा।
वह तो जैसे गायब ही हो गया है।
स्पिट्ज़!
हमें जाना होगा। उसके बगैर।
एक दिन बर्बाद नहीं कर सकते।
सोल-लेक्स!
बक? अपनी जगह पर जाओ।
सोल-लेक्स को तुमसे पाँच साल ज़्यादा अनुभव है।
जाओ पीछे खड़े हो जाओ।
बक।
तुम स्लेड अच्छा खींचते हो, पर अभी अगुवाई करने के लिए तैयार नहीं हो।
समझे?
मुझे नहीं लगता यह यहाँ से हटने वाला है।
यह ज़रूर हटेगा।
बक...
हटो।
सोल-लेक्स, आओ।
आओ।
बैठो।
अरे। यहाँ आओ।
अरे।
आज इसे हो क्या गया है?
-नहीं। अरे। -शायद ये कुछ ऐसा जानते हैं जो तुम नहीं जानते।
मैं सब जानता हूँ।
अरे। वह कहाँ चला गया? अरे!
हम इतना वक्त बर्बाद नहीं कर सकते।
उनका दफ़्तर बंद हो जाएगा।
नहीं!
हरगिज़ नहीं!
हम वक्त पर ही पहुँचेंगे।
कम से कम एक बार!
ठीक है।
ले लो।
हालात उतने भी बुरे नहीं है।
मैंने अपना अगुवाई करने वाला कुत्ता खो दिया है।
किस्मत अच्छी हुई, तो दो दिन से ज़्यादा देर नहीं होगी।
और हमारी किस्मत कभी अच्छी नहीं होती।
मुझे लगता है तुम्हें...
पकड़कर बैठना चाहिए।
हाँ, ठीक है।
ठीक है, बक।
तो, चलो!
अरे!
याहू!
चलो, बक!
चलो!
हाँ!
शाबाश, बक!
चलो!
याहू!
बाएँ!
बक, बाएँ!
बाएँ मुड़ो!
बाएँ!
बाएँ मुड़ो!
नहीं!
अरे, नहीं!
पागल हो गए हो क्या?
अरे, नहीं!
चलो, जल्दी चलो!
और तेज़, बक!
रुकना मत!
डाकघर
पेरॉल?
हाँ!
हम पहुँचने वाले हैं!
अब मत रुकना, बक!
हाँ, हम पहुँचने वाले हैं! याहू!
रास्ते से हट जाओ!
हटो!
जाओ!
रुको!
तुमने यह देखा?
हम पहुँच गए!
हमने कर दिखाया!
टपर।
-यह केली के लिए है। -हाँ।
-मैकार्थी, यह लो। -एलिज़ाबेथ स्नो के लिए खत है?
लवार्न?
-शॉ। -मुझे तीन खत मिले!
लवार्न!
-डॉयल? केन्नडी? -हाँ! जी, जनाब, वह मैं हूँ!
शुक्रिया!
लिंच?
देखा, बक?
हम केवल डाक नहीं पहुँचाते।
हम ज़िंदगी लेकर आते हैं।
हम उम्मीदें लेकर आते हैं।
हम प्यार लेकर आते हैं।
हम कल सुबह निकलेंगे। चलो, थोड़ा आराम कर लेते हैं।
ओ'नील? वॉल्श?
गैलागर?
प्यारी सैरा।
लगता है जैसे मेरी रूह मेरा साथ छोड़ चुकी है।
मेरा हर दिन हमारे प्यारे बेटे की यादों के साथ शुरू होता है।
टिम का जन्मदिन आने वाला है और मुझे वह सब याद आ रहा है जो हमने खो दिया।
हमारे घर की वह गर्माहट...
वे रोमांचक सफ़र जिनके सपने हमारा बेटा देखता था।
काश मैं अपने एहसास बयान करने के लिए सही शब्द ढूँढ़ पाता...
इससे पहले कि वह चुप्पी बर्दाश्त करना...
नामुमकिन हो गया।
और मैं वहाँ से चला आया।
मैं ऐसी जगह की तलाश में हूँ...
जहाँ मेरे मन को थोड़ी सी...
शांति मिल जाए।
पर मुझे डर है कि वह जगह कभी नहीं मिलेगी।
क्योंकि मैं जानता हूँ कि मैं जिस हाल में हूँ...
शायद मेरे लिए इस दुनिया की कोई जगह घर नहीं बन सकती।
-जाना मत! -चलो!
अरे, नहीं!
बक! क्या हुआ?
क्या तुम्हारे पास एक और खत ले जाने का वक्त है?
तुम देर से आए हो।
बात यह है कि आज मेरे बेटे का जन्मदिन है।
और उसकी याद में मुझे यह खत अपनी पत्नी को भेजना है।
तब आना चाहिए था जब हम खत ले रहे थे।
सही शब्द ढूँढ़ने में वक्त लग गया।
अगर तुम पढ़ना सीख लो, तो पेरॉल की ज़रूरत ही नहीं रहेगी।
तुम खुशकिस्मत हो।
यहाँ बस बक की चलती है।
और किसी को खत देना है?
बक।
मुझे तुम याद हो।
शुक्रिया।
-रुकने के लिए शुक्रिया। -अब हम जा रहे हैं!
तैयार हो, बक?
तो, चलो!
सीधे चलो!
हाँ!
शाबाश, बक!
हाँ, ऐसे ही!
सीधे चलो!
हाँ!
अस्सी दिन में 3,850 किलोमीटर?
बक महीनों तक सोने वाला है।
पेरॉल! तुम्हारे लिए भी एक चिट्ठी आई है। सरकारी लगती है।
दक्षिण से क्या खबर आई है?
शाबाश।
पेरॉल?
डाक सेवा निलम्बित
कुत्तों को बेच दो क्युबेक लौट आओ
घबराओ मत।
तुमसे कोई गलती नहीं हुई।
तुम सबने बहुत अच्छा काम किया है।
समझे?
मुझे माफ़ कर दो, बक।
अब उन्हें मेरी और मेरी स्लेड की ज़रूरत नहीं है।
गर्मियों तक, यहाँ टेलीग्राफ़ सेवा शुरू हो जाएगी।
वह डाक भेजने का नया तरीका है।
अब यह तुम्हारी टीम है।
तुम्हें अब भी एक शानदार सफ़र करना है।
उसके पैरों तले से ज़मीन फिर खिसक गई थी।
बक ने एक और मालिक को खो दिया था।
अब उसे खुद अगुवा बनना होगा।
एक नए मालिक के आने तक।
मैंने वादा किया था न? और यह लो।
तुमने मुझसे सोने का वादा किया था।
वह कहाँ है? कुत्तों के अंदर?
स्लेड पर सामान रखो।
अपना हक हासिल करने का वक्त आ गया है।
चलो।
तो...
चलो!
इनमें कोई गड़बड़ है क्या?
नहीं। ये बस आलसी हैं।
बक?
चलो!
चार्ल्स, ज़रा इस जानवर को समझाओ।
लाठी से नहीं।
चार्ल्स!
उसे नीचे रख दो वरना मैं...
मैं एक कदम भी आगे नहीं बढूँगी!
चार्ल्स!
क्या मैं तुम्हें याद हूँ?
हाँ, जानता हूँ।
स्लेड का निचला हिस्सा बर्फ़ में जम गया है।
इन कुत्तों को बहुत मदद मिलेगी अगर तुम जी-पोल लेकर वह बर्फ़ तोड़ दोगे।
जी पोल?
यह क्या कर रहा है?
जनाब! यह विक्ट्रोला न गिर जाए।
कहाँ जा रहे हो, जनाब?
उससे तुम्हारा कोई लेना-देना नहीं।
तुमने स्कैगवे से वह नक्शा तो नहीं खरीद लिया न?
-नहीं। -वही पुरानी परी कथा।
एक वीरान कोठरी।
सोने की नदी?
बसंत की शुरुआत में सफ़र पर जा रहे हो।
आधा रास्ता नदी के ऊपर से जाता है।
मतलब आधा रास्ता सफ़र करने के लायक है।
इसका मतलब जब तुम अपने साथियों और कुत्तों के साथ नदी के ऊपर से गुज़रोगे, तो उस पर जमी बर्फ़ टूट जाएगी।
बर्फ़ पिघलने तक रुक क्यों नहीं जाते?
अपने साथियों और कुत्तों को इस खतरे से बचा लोगे।
ताकि कोई बूढ़ा वह सोना लेकर निकल जाए?
मैं सोने की तलाश में नहीं हूँ।
जी नहीं।
मैंने इन कुत्तों के लिए बहुत पैसे खर्च किए हैं।
ये मेरी स्लेड ज़रूर खींचेंगे।
ये अच्छे कुत्ते हैं, जनाब।
ये आपकी स्लेड ज़रूर खींचेंगे।
ये मरने तक आपकी स्लेड खींचेंगे।
शुक्रिया।
चलो।
ठीक है, अब चलते हैं।
तो...
चलो।
आलसी कहीं के!
मुझे इन कुत्तों पर ज़्यादा भरोसा नहीं है।
शायद कुत्तों की कोई और टीम खरीदनी चाहिए थी।
शायद इन्हें खाना देना चाहिए।
हमें उस रास्ते पर ही रहना चाहिए था।
चलो!
रोको इसे!
शायद इनका हौसला बढ़ाने की ज़रूरत है।
चलो!
पहली बार, बक को अपने मालिक से ज़्यादा पता था।
चलो!
पर चाबुक ने...
उसके सामने कोई रास्ता ही नहीं छोड़ा।
साला...
अब...
हम इसे पार करेंगे।
आगे बढ़ो!
मैंने कहा आगे बढ़ो।
हैल, यह नहीं जा सकता।
आगे बढ़ो।
खबरदार।
ऐ!
नदी पर जमी बर्फ़ किसी भी वक्त टूट सकती है!
बेवकूफ़ कहीं के!
यह कुत्ता तुम्हें ज़िंदा रखने की कोशिश कर रहा है!
हैल!
तुम हमें रोकने पर आमादा क्यों हो?
तुम्हें पता है कि सोना कहाँ है, है न?
अपने गंदे हाथ मेरे कुत्तों से दूर रखो।
हैल।
हैल, इसने कहा कि नदी पार नहीं करनी चाहिए।
हैल, क्या तुम्हें पूरा यकीन है? क्यों न कुत्तों को यहीं छोड़ दें?
मुझे पता है मैं क्या कर रहा हूँ।
चलो!
ऐसा मत करो।
इनके साथ ऐसा मत करो।
चलो!
मैं तुम्हारा क्या करूँ?
वे यहाँ नहीं हैं।
वे जा चुके हैं।
तुम दो दिन से लगातार सो रहे हो...
मेरे बिस्तर में।
मैं जल्द वापस आ जाऊँगा।
चाहे तो रुक जाओ। या चले जाओ।
जो तुम्हारा मन करे, वह करो।
व्हिस्की।
मुझे पूरी बोतल चाहिए।
वे सब चले गए!
मेरे कुत्ते भाग गए।
मेरी सारी दौलत लुट गई।
तुमने तो उसे परी कथा कहा था।
तुम चाहते ही नहीं थे कि मुझे सोना मिले।
शांत हो जाओ, बक, शांत।
बक।
-शांत हो जाओ। -तुम सबने देख लिया।
मसला इस आदमी और मेरे बीच था और इस कुत्ते ने मुझ पर हमला कर दिया।
शायद यह पागल है।
उस कुत्ते को तंग करना बंद करो!
बक, आराम से!
देखा?
मैं तो कहता हूँ कि इसे यहीं मार दिया जाए।
-नहीं। यह क्या बोल रहे हो? -इसे हाथ भी मत लगाना!
कोई किसी जानवर को नहीं मारेगा।
जब तक सारी सच्चाई सामने नहीं आ जाती।
इस आदमी ने मुझे मुक्का मारा।
शांत हो जाओ, बक, शांत।
तुम्हारी बेल्ट में यह क्या लगा है, दोस्त?
यहाँ बंदूक लाना मना है!
क्या तुम ठीक हो, जॉन थॉर्नटन?
हाँ।
मैं ठीक हूँ।
क्या हुआ?
क्या देख रहे हो?
तुम कुछ कहना चाहते हो?
बक!
यह बुरी बात है।
तुमने ऐसा क्यों किया?
अरे, बक!
बक, क्या...
बक?
उसे वापस लाओ।
अब क्या करोगे?
बक? यह क्या कर रहे हो?
उसे वापस लाओ।
बक, ऐसा मत करो।
वह बोतल मेरी है।
मुझे उसकी ज़रूरत है।
मेरे साथ ऐसा मत करो।
तुमने क्या किया? वह कहाँ है?
क्या तुम...
हटो।
हटो भी।
बक।
यार, तुम बहुत भारी-भरकम हो।
आज उसका जन्मदिन था।
मेरे बेटे का।
और उसकी मौत के बाद, उसकी माँ और मेरे बीच...
बहुत दूरियाँ आ गईं।
वह मेरे करीब नहीं रहना चाहती थी...
मैं किसी के करीब नहीं रहना चाहता था।
इसलिए यहाँ आ गया।
और तुमसे मिला।
हद है।
वह यहीं कहीं पर था।
अच्छा हुआ तुम जाग गए।
मैंने उसे यहीं रखा था...
यह रहा।
मैं तुम्हें कुछ दिखाना चाहता हूँ।
यहाँ आओ।
यह यूकॉन का नक्शा है।
मेरा बेटा रोमांचक कहानियाँ पढ़ता रहता था...
और यूकॉन से आने वाली हर खबर जानने के लिए बेताब रहता था।
सोने के बारे में नहीं। उसे उसमें दिलचस्पी नहीं थी। उसे पहाड़ पसंद थे।
वह सारा दिन नक्शे और पहाड़ों की तस्वीरें देखता रहता था।
सोचता रहता था कि उनके उस पार क्या होगा।
ऐसी जगहें जहाँ कोई नहीं गया।
बीहड़ों में।
मैंने कहा, "तो चलो, चलते हैं।"
उसने कहाँ, "ठीक है, पापा।"
हम यहाँ से शुरू करते...
पर फिर उसने एक पेन्सिल उठाई...
और नक्शे से बाहर एक लकीर बना दी...
और बोला, "पर हम यहाँ जाएँगे।"
"नक्शे के रास्तों से बाहर। जहाँ कोई नहीं गया।"
उसे इस सफ़र पर जाकर बहुत खुशी होती।
एक असली रोमांचक सफ़र।
हम जा सकते हैं।
तुम और मैं।
जाकर देखेंगे कि वहाँ क्या है।
क्या कहते हो?
यह एक नाव है, बक। हम इसमें सवारी करेंगे।
आराम से। बैठ जाओ। बैठो, बक।
शाबाश।
यह क्या कर रहे हो?
भीख माँग रहे हो?
तुम मेरे पालतू कुत्ते थोड़े ही हो।
अंदर आ रहे हो क्या?
आ जाओ।
चलो लेकर कश्ती
नदिया में हौले-हौले
हँसी-खुशी, हँसी-खुशी ज़िंदगी तू जी ले
चलो, बक। कोई गाना गाओ।
या फिर रहने ही दो।
खुशी हुई कि तुम्हें इसमें मज़ा आ रहा है।
तुम्हें बड़ा अच्छा लग रहा है, है न?
लगता है हमें आगे चलकर जाना पड़ेगा।
तुम्हारे पूर्वज यहाँ घूमते थे।
और मेरे भी।
उस वक्त जब हम जंगली हुआ करते थे।
इस दुनिया में हमारा आना-जाना लगा रहता है, है न?
पर यह हमेशा यहीं रहता है।
क्या हुआ?
मुझे नहीं पता। किस तरफ़? तुम बताओ।
चलो। तुम रास्ता दिखाओ।
बक?
देखो तो तुमने क्या ढूँढ़ लिया है।
वाह...
ज़रा देखो तो, बक।
लगता है हमारा रास्ता किसी न किसी नक्शे में तो है।
शायद कोई सोने की तलाश में आया था।
कबाड़।
खज़ाना।
यह बोतल मेरी है। समझे?
इसे मत छूना। यह मेरी है।
दिन अच्छा रहा।
वे तुम्हारे पूर्वज हैं।
भेड़िए।
अच्छा कर रहे हो, बक...
पर यह ऐसा होना चाहिए, समझे?
तो वह परी कथा सच निकली।
यह हुई न बात, बक।
शाबाश!
क्या हुआ? क्या देख रहे हो?
जाओ, जाकर देख लो।
जाओ।
पर अंधेरा होने से पहले लौट आना!
बक!
यहाँ, अपने घर से इतनी दूर...
मुझे बक में एक बदलाव दिखाई दे रहा है।
कोई चीज़ उसे जंगल की ओर खींच रही है।
शिकार करने की चाहत की ओर।
यह तो कमाल कर दिया, बक।
कमाल कर दिया।
मेरे साथ तो वह अब भी पहले जैसा ही है...
पर अब वापस लोगों के बीच उसकी कल्पना करना...
मुश्किल होता जा रहा है।
क्या कहीं कोई घर इतना बड़ा है जिसमें यह समा सकेगा?
लगता है यह सफ़र बक को उसकी नियति की ओर ले जा रहा है।
यह मुझे कहाँ ले जा रहा है?
इस बार नहीं।
अंधेरा काफ़ी देर पहले हो गया था।
तुम आजकल हर रोज़ देर से आने लगे हो।
हाँ, जानता हूँ, देखने को बहुत कुछ है...
पर यह दुनिया एक खतरनाक जगह है।
पता ही नहीं होता कि आगे क्या होने वाला है।
कभी पता नहीं होता।
एक बुखार ने बस दो दिन में टिम्मी की जान ने ली।
धत् तेरे की।
ठीक है, बक।
ये गर्मियों का मौसम बेमिसाल रहा।
एक बात बताऊँ, बक?
मैं कुछ सोच रहा था।
सोच रहा हूँ कि एक रेल खरीद लूँ।
यह तो मेरी टोपी है न?
यह मेरी ही टोपी है। चलो भी।
मेरी टोपी दे दो।
बक!
चलो भी।
शाबाश।
टिम्बर भेड़िया।
बहुत सुंदर है।
यह इनका इलाका है।
ये पहाड़ इनके हैं।
तुम जाना चाहते हो?
जाओ।
बस...
अपना खयाल रखना।
उसे इंसानों से...
प्यार भी मिला था...
और दर्द भी।
अब जाकर बक ने खुद को...
अपने जैसों के बीच पाया।
अपना घर पाने के लिए उसे कितना लंबा सफ़र करना पड़ा।
और मैं अपने घर से कितनी दूर आ गया हूँ।
यह देखो, बक।
खाने का सामान।
ज़िंदगी भर के लिए।
किसी इंसान को इससे ज़्यादा की ज़रूरत नहीं होती।
अब मेरे जाने का वक्त आ गया है, बक।
अपने घर जाने का।
मतलब जो कुछ भी बचा है।
उसके टुकड़े फिर से जोड़ने की...
कोशिश करूँगा।
नहीं।
मैं तुमसे साथ चलने को नहीं कह रहा हूँ, बक।
यहाँ तुम्हें कुछ मिला है।
कुछ बहुत खास।
उसे संभालकर रखना।
मैं सुबह चला जाऊँगा।
मुझसे विदा लेने आना।
तुम बहुत अच्छे कुत्ते हो, बक।
तुम बहुत अच्छे हो।
तुम यहाँ तक आए।
तुम कुछ जानते थे, है न?
आराम से।
तुम यह सब अकेले हड़प कर जाना चाहते थे।
वह कहाँ है?
सोना कहाँ है?
वह हर जगह है।
ले लो।
सब ले लो।
इससे कुछ नहीं बदलेगा।
इससे मरने वाले वापस ज़िंदा नहीं हो सकते।
तुम इसे पहचानते हो, है न?
अच्छा है।
यह देख रहे हो, बच्चे?
यह देख रहे हो?
शाबाश।
बक।
हाँ।
तुम वापस आ गए।
वाह, बक।
कितना कमाल का रोमांचक सफ़र रहा, है न?
कोई बात नहीं, बच्चे।
तुम अपने घर लौट आए हो।
इन पहाड़ों पर एक जगह है...
जहाँ टिम्बर भेड़ियों की एक नई प्रजाति रहती है...
जो इंसानों और भेड़ियों से ज़्यादा समझदार है...
उस कुत्ते के कारण जो उस झुंड की अगुवाई करता है।
अब वे बेखौफ़ होकर जीते हैं...
अपने बच्चों को पालते हैं, और फलते-फूलते हैं।
कुछ लोग कहते हैं कि यह बस एक दंतकथा है।
पर ऐसा नहीं है।
क्योंकि एक वक्त ऐसा था जब मैं उसे जानता था...
जब वह बस इंसानों के बीच रहने वाला एक कुत्ता था।
और हालाँकि यह ज़मीन उसकी है...
पर गर्मियों के हर मौसम में...
जब वह घाटी में आता है...
तो उसे वे प्यार करने वाले हाथ...
और अपने पुराने मालिक याद आते हैं।
उसके अपने जैसों के पास जाने...
और अपना मालिक खुद बनने से पहले के।
वह पुकार...
सुनने से पहले।
अनुवादक : शीला सिजिन मैथ्यूज़